נשים במלחמת העולם השנייה

נשים מילאו מגוון תפקידים במלחמת העולם השנייה. הן היו לוחמות ופועלות בעורף. הדחיפות המוחלטת של גיוס האוכלוסייה כולה הפכה את הרחבת תפקידן של הנשים לבלתי נמנעת, אם כי תפקידי הנשים השתנו ממדינה למדינה. מיליוני נשים בגילאים שונים נפצעו או מתו כתוצאה מהמלחמה.

 בעולם 
כמה מאות אלפי נשים שירתו בתפקידי לחימה, במיוחד ביחידות נ"מ. כ-2,000,000 נשים השתתפו במלחמת העולם השנייה בסך הכול.

ברית המועצות
ברית המועצות שילבה נשים ביחידות הצבא. בצבא הסובייטי נלחמו יותר מ-1,000,000 נשים, מחציתן בקו הראשון. כ-1,100 טייסות-קרב ומקלעניות-אוויר, כ-200,000 אחיות וחובשות, כ-100,000 בשריון, בעמדות נ"מ, בחיל החימוש וההנדסה, בצנחנים ובמודיעין.

כ-400,000 נשים נהרגו בצבא בסובייטי במהלך המלחמה.

ארצות הברית
ארצות הברית בחרה שלא להשתמש בנשים בלחימה משיקולי דעת קהל. במקום זאת, כמו במדינות אחרות, כ-350,000 נשים שירתו כסייעות במדים בתפקידים לא קרביים בכוחות המזוינים של ארצות הברית.
250px|ממוזער|שמאל|"רובי לופטוס מבריגה טבעת בריח" – ציור שמן מ־1943 מאת הציירת הבריטית לורה נייט, המתאר את רובי לופטוס, עובדת מצטיינת במפעל תחמושת, בשעת עבודתה על מחרטה לתותח בופורס 40 מ"מ. היצירה נוצרה עבור ועדת האמנים המלחמתית הבריטית במלחמת העולם השנייה, ומסמלת את תרומתן ההירואית של נשים לתעשייה המלחמתית. הציור הפך לדימוי איקוני, הוצג בתערוכת הקיץ של האקדמיה המלכותית לאמנויות ושוכפל כפוסטרים במפעלים ברחבי הממלכה.
מדינות אחרות
נשים לקחו חלק גם בהתנגדויות של צרפת, איטליה ופולין, כמו גם במנהלת המבצעים המיוחדים הבריטית ובהמשרד לשירותים אסטרטגיים האמריקאי.

יפן
במהלך מלחמת העולם השנייה, מילאו נשים יפניות תפקידים מגוונים הן בחזית הביתית והן במסגרת הצבאית. בעורף, הן השתלבו בתעשייה, בחקלאות ובתחומים נוספים, כדי למלא את החלל שנוצר בעקבות גיוס הגברים למלחמה. בנוסף, נשים רבות התגייסו לארגונים כמו "אגודת הנשים של האימפריה הגדולה" (Dai Nippon Teikoku Fujinkai), שסיפקו תמיכה לוגיסטית ומוראלית לחיילים.

עם זאת, היבט אפל של מעורבות הנשים בתקופה זו הוא תופעת "נשות הניחומים" (慰安婦, אִיאַנפוּ). אלפי נשים, בעיקר מקוריאה, סין, הפיליפינים ומדינות נוספות במזרח אסיה, אולצו או הוטעו לשמש כשפחות מין עבור הצבא היפני הקיסרי. הן הוחזקו ב"תחנות ניחומים" צבאיות, שם סבלו מהתעללות פיזית ומינית מתמשכת. תופעה זו נחשבת לאחד מפשעי המלחמה החמורים שבוצעו על ידי יפן בתקופה זו.

לאחר המלחמה, נושא זה הפך למוקד מתיחות בין יפן למדינות השכנות, במיוחד קוריאה הדרומית וסין, שדרשו הכרה רשמית ופיצויים לקורבנות. יפן הביעה התנצלות רשמית והקימה קרנות פיצויים לנפגעות, אך הוויכוח ההיסטורי והפוליטי סביב הנושא נמשך.

נשים יהודיות

ביישוב היהודי בארץ ישראל כ-4,500 נשים התגייסו לצבא הבריטי כשמתוכן כ-3,500 גויסו לחיל העזר לנשים וכ-700 לחיל העזר האווירי לנשים. רובן היוו אחר כך תשתית להקמתו של חיל נשים בצבא הגנה לישראל.

כ-100,000 יהודיות שירתו בצבא הרוסי. ובסך הכל שירתו במלחמת העולם השנייה כ-150 אלף נשים יהודיות.

 אופנה בתקופת המלחמה 
בתקופת המלחמה נשים נדרשו להיות יצירתיות בגלל החוסר בחומרי גלם. פריטי האופנה שיצרו הנשים מבדים של שקי קמח וממצנחים שמצאו מעידים על הרוח והיוזמה הנשית. "גיבורות" הוא שמה של תערוכה שהוצגה במוזיאון העיצוב חולון בסתיו 2025 ומציגה פריטים מקוריים מתקופת המלחמה.

שמאל|ממוזער|232x232 פיקסלים| נשים החליפו גברים במוסכי רכבות במהלך מלחמת העולם השנייה. התמונה צולמה בינואר 1943.
ממוזער| אישה מודדת פיסת תחמושת במפעל התחמושת GECO .
שמאל|ממוזער| חיילת חיל העזר לנשים בתצפית באתר תותחי נ"מ 3.7 אינץ', דצמבר 1942
ממוזער| האחיות הראשונות של חיל העזר האווירי לנשים שנבחרו לטוס בשירות אמבולנס אווירי לצרפת, 1944

ראו גם
 חיל העזר לנשים
 חיל הנשים של צבא ארצות הברית

 לקריאה נוספת 
 סבטלנה אלכסייביץ', תרגום של ריצ'רד פביר ולריסה וולכונסקי. הפנים הבלתי נשיות של המלחמה: היסטוריה בעל פה של נשים במלחמת העולם השנייה (2017)
 ענת גרנית-הכהן, אישה עברייה אל הדגל: נשות היישוב בשירות הכוחות הבריטיים במלחמת העולם השנייה, מטח

 קישורים חיצוניים 

 נשים במלחמת העולם השנייה, האוסף הימי ההיסטורי (אמריקאי).


הערות שוליים

קטגוריה:נשים במאה ה-20
קטגוריה:נשים ומלחמת העולם השנייה